
Saya amat bersyukur kepada Allah kerana dengan limpahan rahmat, 
taufik serta hidayah dan inayah-Nya buku kecil ini dapat disiapkan. 
Buku ini saya namakan INTISARI KEIMANAN KEPADA RASULULLAH 
SALLALLAHU ALAIHI WASALLAM. Buku ini dipersembahkan kepada 
kaum muslimin dan muslimat agar dapat memahamidanmenghayati 
maksud dan tuntutan beriman kepada Rasulullah Sallallahu ‘alaihi 
Wasallam, iaitu Penghulu Para Rasul ‘alaihimussolatu wassalam. 


Beriman kepada baginda adalah suatu tuntutan syarak yang jelas 
dan merupakan salah satu dari rukun iman yang enam. Seringkali 
kita diingatkan tentang kewajipan mencintai dan mengenali 
Rasulullah Sallallahu ‘alaihi Wasallam serta hak-hak baginda yang 
wajib ditunaikan sebagai bukti keimanan kita kepadanya di majlis- 
majlis sambutan maulid. Namun keterbatasan waktu dan medan 
membuatkan para asatizah yang menyampaikan ceramah atau 
tausiyyah tidak dapat mendatangkan satu persatu maklumat 
berkenaan dengan perkara yang dituntut dalam beriman kepada 
Rasulullah Sallallahu “alaihi Wasallam. Halitu telah menginspirasikan 
idea kepada saya yang masih belajar untuk mengumpulkan 30 
perkara mengenai iman kepada Rasulullah Sallallahu “alaihi 
Wasallam. 

Selain dari aspek keimanan, buku ini juga saya sertakan dengan 
maklumat-maklumat informatif berkenaan diri Rasulullah 
Sallallahu “alaihi Wasallam iaitu menyentuh lima aspek penting 
dalam mengenali baginda Rasulullah Sallallahu “alaihi Wasallam 
iaitu Nasab, Nama, Syamail, Fadhail dan Sirah. 


Semoga apa yang dipaparkan menjadi sebab tercetusnya perasaan 
kasih, cinta dan hormat kepada Baginda Sallallahu “alaihi Wasallam 
serta membuahkan hasil keimanan yang sebenar sehingga kita 
menjadi sebaik-baik umat yang disebutkan di dalam al-Ouran. 


Kepada para alim ulama dan ilmuan yang membaca buku kecil ini, 
diharapkan dapat membetulkan kesalahan dan kelemahan yang 
ditemui. Saya akui diri ini masih banyak kekurangan dan kelemahan 
yang sentiasa mengharapkan tunjuk ajar dan bimbingan para ulama 
dan ilmuan sekalian. 


Buat kaum muslimin dan para ikhwan yang membaca buku ini, 
IN sudilah kiranya mendoakan kesejahteraan dan keampunan Allah 4 
D] untuk saya, ibu bapa, anak isteri dan guru-guru kami serta siapa < 
yh sahaja yang terlibat dalam penghasilan buku ini. Semoga Allah A 
meredhai kita semua. 


Akhir kata, semoga Allah menganugerahkan barakah, rahmat dan 
manfaat yang besar buat setiap orang yang membaca buku ini 
sebagaimana Allah telah menjadikan barakah, rahmat dan manfaat 
yang besar insan yang dipaparkan dalam buku ini, iaitu Sayyidina 
Muhammad Sallallahu “alaihi Wasallam. 

Ya Allah berilah selawat kepada Muhammad dan 
kepada keluarga Muhammad sebagaimana Engkau 
telah berselawat kepada Ibrahim dan keluarga Ibrahim, 
Sesungguhnya Engkau Maha Terpuji (lagi) Maha Mulia. Ya 
Allah, Berkatilah Muhammad dan keluarga Muhammad 
sebagaimana Engkau telah memberkati Ibrahim dan 
keluarga Ibrahim, sesungguhnya Engkau Maha Terpuji 
(lagi) Maha Mulia. 


Nabi: Seorang lelaki yang menerima wahyu syariat daripada Allah 
untuk dilakukan oleh dirinya sendiri tanpa disuruh menyampaikan 
wahyu-wahyu itu kepada orang lain. 


Rasul: Seorang lelaki yang menerima wahyu syariat daripada Allah 
untuk dilakukan oleh dirinya sendiri dan disuruh menyampaikan 
wahyu-wahyu itu kepada orang lain. 


Wajib beriman bahwa Rasul adalah makhluk yang diutus Allah 
untuk memberi petunjuk kepada umat manusia. 


Wajib beriman secara tafsil dengan 25 orang Rasul yang disebut 
namanya di dalam al-Quran. 


Rasul-Rasul Ulul Azmi: Para rasul yang memiliki gelaran ini adalah 
disebabkan kesungguhan dan usaha mereka melebihi rasul-rasul 
yang lain dalam menyampaikan risalah daripada Allah. Mereka 
seramai 5 orang iaitu: 


1. Nabi Muhammad Sallallahu “alaihi wasallam 
2. Nabi Ibrahim A.S. 

3. Nabi Musa A.S. 

4. Nabi Nuh A.S. 

5. Nabi Isa A.S. 


Wajib beriman secara ijmal dengan Rasul-rasul yang tidak disebutkan 
nama-namanya di dalam al-Quran. laitu beriman bahawa Allah juga 
mengutuskan rasul-rasul lain yang tidak disebutkan namanya dalam 
Al-Quran dan Al-Sunnah di mana bilangan mereka tersangat ramai 

Wajib mengetahui sifat wajib, mustahil dan harus bagi para rasul. 


Sifat Wajib bagi Rasul: Siddiq (Benar), Amanah, Tabligh 
(Menyampaikan) dan Fatonah (Bijaksana). 


Sifat Mustahil bagi Rasul: al-Kidzib (Berdusta), Khianat, Kitman 
(Menyembunyikan kebenaran), baladah (bodoh). 


Sifat Harus bagi rasul: 


Sifat yang harus bagi rasul ialah sifat-sifat yang ada pada manusia 
biasa seperti makan, minum, berkahwin, tidur dan sakit. Namun 
demikian, segala sifat yang mereka miliki itu tidak menjejaskan 
atau menjatuhkan taraf kerasulan mereka. 

“Ya Allah, limpahkanlah selawat dengan selawat yang 
menyeluruh dan kurniakanlah salam dengan salam yang 
sempurna ke atas penghulu kami, Nabi Muhammad yang 
dengannya dapat merungkai segala ikatan, melepaskan 
segala kesukaran, melunaskan segala hajat, tercapai 
segala perkara yang diingini dan kematian yang baik, 
serta diturunkan hujan (yang menjadi rahmat) disebabkan 
wajahnya yang mulia.” begitu juga selawat dan salam ini 
diberikan) ke atas ahli keluarga Baginda, para sahabatnya 
di dalam setiap kerdipan mata dan nafas dengan setiap 
bilangan yang diketahui olehMu.) 


SALLALLAHU "ALAIHI WASALLAM 


Wajib setiap mukallaf mengetahui, meyakini, memperakui bahawa: 


' Nabi Muhammad Sallallahu ‘Alaihi Wasallam adalah nabi 
: Allah dan rasul-Nya, hamba Allah yang terpilih dan utusan- 
: Nya yang mulia. 

“Muhammad itu adalah utusan Allah dan orang-orang yang 
bersama dengan dia adalah keras terhadap orang-orang 
kafir, tetapi berkasih sayang sesama mereka.” 


Surah al-Fath (29) 


NASAB AR-RASUL 


Baginda ialah Muhammad (Sallallahu “alaihi wasallam) bin 
Abdullah bin Abdul Muthalib bin Hasyim bin Abdi Manaf bin 
Qushai bin Kilab bin Murrah bin Ka'ab bin Luai bin Ghalib 
bin Fihir bin Malik bin Nadhar bin Kinanah bin Khuzaimah 
bin Mudrikah bin Ilyas bin Mudhar bin Nizar bin Ma'ad bin 
‘Adnan dan Adnan merupakan keturunan daripada Nabi Ismail 
“alaihissalam. 


Ibuya ialah Aminah binti Wahab bin Abdi Manaf bin Zuhrah 
bin Kilab sampai seterusnya, iaitu nasab ibu Baginda Sallallahu 
“alaihi wasallam bertemu dengan nasab ayah Baginda Sallallahu 
“alaihi wasallam pada moyangnya Kilab bin Murrah. 

| Nabi Muhammad Sallallahu “Alaihi Wasallam adalah 
2 :kesudahan segala nabi dan rasul. Baginda adalah utusan 
: Allah yang terakhir buat umat manusia. 


“Muhammad itu sekali-kali bukanlah bapak dari seorang laki-laki di 

antara kamu (dengan sebab ada anak angkatnya), tetapi dia adalah 

Rasulullah dan penutup nabi-nabi. Dan adalah Allah Maha Mengetahui 
segala sesuatu” 


Surah al-Ahzab (40) 


NASAB AR-RASUL 


Semulia-mulia nasab keturunan manusia adalah nasab Nabi 
Muhammad Sallallahu “Alaihi Wasallam. 


Daripada Abi Ammar, Syaddad, Bahawa beliau mendengar 
Watsilah bin al-Asqa' Radhiyallahu “anhu berkata: 


“aku pernah mendengar Rasulullah Sallallahu “alaihi Wasallam 
bersabda: “Allah telah memilih Kinanah dari keturunan Ismail, 
dan telah memilih Quraysh dari Kinanah, dan telah memilih dari 
keturunan Quraysh Bani Hasyim, dan telah memilih aku dari Bani 
Hashim” 


(HR. Muslim; 2276] 

“Allah SWT telah mengutuskan Nabi Muhammad Sallallahu 


? | “Alaihi Wasallam sebagai pembawa rahmat ke seluruh alam. 

“Dan tiadalah Kami mengutuskan kamu (Muhammad), 
melainkan untuk (menjadi) rahmat bagi semesta alam” 


Surah al-Ambiya' (107) 


Maksud rahmat adalah kasih sayang. Alam pula bermaksud seluruh 
makhluk ciptaan Allah SWT. Dinamakan sebagai Alam kerana ia 
adalah alamat atau tanda kewujudan, keagungan dan kekuasaan 
Allah SWT, Tuhan Sekalian Alam. 


ASMA' AR-RASUL 


Nama-nama Nabi Muhammad Sallallahu “Alaihi Wasallam dari al- 
hadits. 


Nabi Yang 


Nabi Penghapus terlibat dalam 


Nabi Yang Nabi Yang 


kesyirikkan Menghimpunkan dimuliakan 
peperangan 

| Baginda diutuskan membawa risalah tauhid yang 
: merupakan kesinambungan risalah para rasul sebelumnya. 


Para Rasul itu berdakwah menyeru umat manusia agar menyembah 
Allah Yang Maha Esa dan meninggalkan perbuatan syirik iaitu 
menyembah kepada selain Allah samada kepada manusia, jin 
mahupun sesuatu yang lain termasuk hawa nafsu dan syaitan. 


“Dan Kami tidak mengutus seorang rasulpun sebelum kamu 
melainkan Kami wahyukan kepadanya: "Bahwasanya tidak ada 
Tuhan (yang hak) melainkan Aku, maka sembahlah olehmu 
sekalian akan Aku (Allah)” 


Surah al-Ambiya' (25) ‘i 


SIRAH AR-RASUL 


Rasulullah Sallallahu ‘alaihi wasallam dilahirkan di Mekah pada 
hari Isnin tanggal 12 haribulan Rabi’ al-Awwal, lima puluh 
malam selepas serangan angkatan tentera bergajah. 


Datuknya Abdul Mutthalib telah menamakan baginda dengan 
nama Muhammad. 


Baginda Sallallahu ‘Alaihi Wasallam disusui oleh Tsuwaibah al- 
Aslamiyah sesudah disusui oleh ibunya sendiri. 


Setelah itu, Baginda Sallallahu ‘Alaihi Wasallam disusui pula 
oleh Halimah as-Sa’diyah dan tinggal di perkampungan Bani 
Sa’ad sehingga berusia empat tahun. Setelah berlaku peristiwa 
pembelahan dada baginda, halimah telah menghatarnya 
kembali kepada ibunya. 

| Rasululullah Sallallahu “Alaihi Wasallam seorang yang 
5 bijaksana. Dakwah dan ajaran baginda penuh hikmah dan 
: kasih sayang. 


Kebijaksanaan dan kelembutan dalam dahwah adalah anugerah 
dan bimbingan Allah kepada baginda secara langsung melalui 
wahyu-wahyu-Nya. 

“Serulah (manusia) kepada jalan Tuhan-mu dengan hikmah dan pelajaran 
yang baik dan bantahlah mereka dengan cara yang baik. Sesungguhnya 


IN Tuhanmu Dialah yang lebih mengetahui tentang siapa yang tersesat dari 4 
jalan-Nya dan Dialah yang lebih mengetahui orang-orang yang mendapat 

4 petunjuk” i 
Surah an-Nahl (125) 


SYAMAIL AR-RASUL 


Baginda Sallallahu “alaihi wasallam adalah manusia yang paling 
indah rupanya. Dilihat dari jauh sangat baik dan bercahaya, dan jika 
dilihat dari dekat menyedapkan mata yang memandangnya. 


al-Barra bin ‘Azib Radhiyallahu “anhu pernah berkata: 


“ Aku tidak pernah melihat seseorang yang berambut panjang 


kehitaman terurus rapi dengan berpakaian merah yang lebih baik 
dan tampan dari Rasulullah Sallallahu “alaihi wasallam” 


(HR. Muslim; 2337 dan al-Bukhari; 3551] 

| Rasululullah Sallallahu “Alaihi Wasallam seorang yang 
: penyantun, lemah lembut dan penyayang. 


Semua sifat-sifat itu adalah kemulian anugerah Allah kepada 
baginda dalam merealisasikan dahwah penuh rahmat. 

“Maka disebabkan rahmat dari Allah-lah kamu berlaku lemah 
lembut terhadap mereka. Sekiranya kamu bersikap keras lagi berhati 
kasar, tentulah mereka menjauhkan diri dari sekelilingmu. Kerana 
itu maafkanlah mereka, mohonkanlah ampun bagi mereka, dan 
bermusyawaratlah dengan mereka dalam urusan itu. Kemudian 

IN apabila kamu telah membulatkan tekad, maka bertawakkallah kepada 6, 
Allah. Sesungguhnya Allah menyukai orang-orang yang bertawakkal 


y} kepada-Nya” X 


Ali-Imran (159) 


SIRAH AR-RASUL 


Rasulullah Sallallahu “alaihi wasallam menerima wahyu yang 

pertama di Gua Hira’ ketika berusia 40 tahun. Setelah diangkat 

menjadi Rasul, Baginda Sallallahu “alaihi wasallam berdakwah 

di Mekah selama 13 tahun, kemudian berhijrah ke Madinah dan 
tinggal di sana selama 10 tahun. 


Sepanjang tempoh 23 tahun tersebut telah diturunkan kepadanya 
114 surah al-Quran sebagai pedoman hidup buat ummah. 

| Rasulullah Sallallahu ‘Alaihi Wasallam adalah anugerah Allah 
: yang teristimewa buat orang-orang yang beriman. 

“Sungguh Allah telah menganugerahkan kepada orang-orang yang 

beriman ketika Allah mengutus di antara mereka seorang rasul dari 

golongan mereka sendiri, yang membacakan kepada mereka ayat-ayat 

Allah, membersihkan (jiwa) mereka, dan mengajarkan kepada mereka 

Al-Kitab dan Al-Hikmah. Dan sesungguhnya sebelum (kedatangan Nabi) 
itu, mereka adalah benar-benar dalam kesesatan yang nyata” 

Ali-Imran (164) 


Apabila manusia beriman dengan dakwah baginda, maka Alam ini 
juga akan mendapat manfaat di sebalik keimanan tersebut. Itulah 
rahmat dan hadiah yang besar daripada Allah SWT kepada seluruh 
alam 


Daripada Abu Soleh Radhiyallahu “Anhu, beliau berkata: “Adalah Nabi 
Sallallahu “Alaihi Wasallam bersabda: 

“Wahai sekalian manusia! (Ketahuilah) Bahawa sesungguhnya daku ini 
adalah rahmat yang dihadiahkan (oleh Allah SWT kepada seluruh alam).” 


(Hadith riwayat Ad-Darimi, No: 15, Al-Hakim dalam Al-Mustadrak, No: 
98, beliau berkata: “ Hadith ini adalah sahih dengan mengikut syarat- 
syarat yang telah digariskan oleh Imam al-Bukhari & Muslim.) 

| Rasulullah Sallallahu ‘Alaihi Wasallam adalah seorang yang 
: maksum. 


Baginda terpelihara dari melakukan dosa besar mahupun dosa- 
dosa kecil dan perkara-perkara yang bertentangan dengan akhlak- 
akhlak yang luhur. Baginda tidak pernah menyembah berhala, 
tidak pernah menyekutukan Allah. Baginda seorang yang berakhlak 
mulia sehingga menjadi sebaik-baik ikutan bagi orang-orang yang 
beriman. 

“Sesungguhnya telah ada pada (diri) Rasulullah itu suri teladan yang 
baik bagimu (yaitu) bagi orang yang mengharap (rahmat) Allah dan 
P) (kedatangan) hari kiamat dan dia banyak menyebut Allah” Si 


y) Surah al-Ahzab (21) (9 


SYAMAIL AR-RASUL 


“Rasulullah Sallallahu “alaihi wasallam itu sentiasa ceria, baik 
akhlaknya, bersikap lemah lembut, tidak pernah bersikap kasar, 
tidak berlebihan dalam ucapan dan tidak pernah berkata yang 

kotor. 


(HR. at-Tirmidzi di dalam as-Syamail, dan ath-Thabrani di dalam 
al-Kabir ;22:100 dan al-Baihaqi di dalam asy-Syu’b; 2:154] 


INTISARI KEIMANAN KEPADA NABI #2 


| Rasulullah Sallallahu “Alaihi Wasallam adalah sebaik-baik 
: hamba Allah dalam akhlak dan penampilan. 


Pada diri baginda terkumpul semua sifat yang elok dan penampilan 
yang mulia. Allah telah memuji ketinggian akhlaknya di dalam al- 
Ouran. 


““Dan bahawa sesungguhnya engkau (Wahai Muhammad) 
mempunyai akhlak yang amat mulia” 


Surah al-Oalam (4) 


i Kemuliaan akhlak baginda sehingga dirinya disifatkan bagai al-Quran. 4 


Hisyam bin Amir pernah bertanya kepada Aisyah RA tentang 
y} = akhlak Rasulullah SAW. Aisyah menjawab, “Akhlak Nabi SAW “= X 
adalah Alquran” 


[HR Muslim: 746]. 

“Aku adalah semulia-mulia dari orang yang terawal dan terakhir 
yang dimuliakan Allah tanpa ada rasa bangga” 


[HR. at-Tirmidzi; 3616] 


INTISARI KEIMANAN KEPADA NABI #3 


10 Rasulullah Sallallahu “Alaihi Wasallam adalah seorang yang 
: adil. 

Sesorang itu tidak disifatkan beriman kepada Rasulullah Sallallahu 
Alaihi Wasallam sehingga tunduk, patuh dan redha dengan 
ketatapan hukum yang telah diputuskan oleh baginda dalam 
perselisihan sesama manusia. 

“Maka demi Tuhanmu, mereka (pada Web “idak 
beriman hingga mereka menjadikan kamu (Muhammad) hakim 
terhadap perkara yang mereka perselisihkan, kemudian mereka 
tidak merasa dalam hati mereka sesuatu keberatan terhadap 
putusan yang kamu berikan, dan mereka menerima dengan 
sepenuhnya”. 


Surah an-Nisa' (65) 


SYAMAIL AR-RASUL 


Baginda meninggalkan atau menghindari dirinya daripada tiga 
perkara: al-Mira' (berdebat dan mengaibkan orang lain-pen.), 
menyombong diri dan meninggalkan apa yang tidak berfaedah 
buat dirinya. 


(HR. at-Tirmidzi di dalam as-Syamail, dan ath-Thabrani di dalam 
al-Kabir ;22:100 dan al-Baihaqi di dalam asy-Syu'b; 2:154] 

| Rasulullah Sallallahu ‘Alaihi Wasallam telah melaksanakan amanah 
11 : menyampaikan wahyu — wahyu Allah yang merupakan keterangan, 
: petunjuk dan rahmat bagi orang-orang yang beriman. 

“Dan Kami tidak menurunkan kepadamu Al-Kitab (Al Quran) ini, 
melainkan agar kamu dapat menjelaskan kepada mereka apa yang 
mereka perselisihkan itu dan menjadi petunjuk dan rahmat bagi kaum 
yang beriman”. 


Surah an-Nahl (64) 


Firman Allah: 

“Alif, laam raa. (Ini adalah) kitab yang Kami turunkan kepadamu supaya 
kamu mengeluarkan manusia daripada gelap gelita kepada cahaya 
terang benderang dengan izin Rab mereka, (iaitu) menuju jalan Rab Yang 
Maha Perkasa lagi Maha Terpuji”. 


Surah Ibrahim (1) 


SELAWAT AN-NABIY AL-UMMIY 

Ya Allah limpahkanlah selawat dan salam kepada Muhammad, hamba 


dan rasul-Mu, seorang Nabi yang ummiy, dan ke atas ahli keluga serta 
sahabat-sahabatnya. 


INTISARI KEIMANAN KEPADA NABI £ 
: Rasulullah Sallallahu “Alaihi Wasallam dan seluruh para rasul 
2 : adalah penyampai berita gembira bagi orang yang beriman 
: dan pemberi amaran kepada mereka yang engkar. 

“Dan tidaklah Kami mengutus para rasul itu melainkan untuk member- 
ikan khabar gembira dan memberi peringatan. Barangsiapa yang beri- 
man dan beramal soleh, maka tak ada kebimbangan terhadap mereka 
dan tidak pula mereka bersedih hati. Dan orang-orang yang mendus- 
takan ayat-ayat Kami, mereka akan ditimpa siksa disebabkan mereka 
selalu berbuat fasik”. 


Surah al-An'am (48-49) 


y} SIRAH AR-RASUL X 


Sesudah ibunya wafat baginda diasuh oleh datuknya Abdul 
Mutthalib, Beliau sangat mencintai Nabi Sallallahu ‘Alaihi Wasallam 
melebihi cintanya kepada anak-anaknya sendiri. 


Ketika umur Nabi Sallallahu ‘Alaihi Wasallam 8 tahun datuknya 
telah wafat. 


Baginda Sallallahu “Alaihi Wasallam diasuh pula oleh bapa 
saudaranya Abu Thalib. Abu Thalib menjadi penjaga dan pembela 
baginda sepanjang hayatnya sehinggalah beliau wafat ketika 


baginda berusia 50 tahun. 

| Rasulullah Sallallahu “Alaihi Wasallam mengingatkan umat 
13 : agar beriman dengan semua rasul utusan Allah dan tidak 
: membeza-bezakan di antara mereka dalam aspek keimanan. 


Sesorang itu masih belum beriman jika hanya percaya dengan 
sebahagian rasul dan kufur dengan sebahagian yang lain. 

“Sesungguhnya orang-orang yang kafir kepada Allah dan rasul-rasul-Nya, 
IN dan bermaksud memperbezakan antara (keimanan kepada) Allah dan ra- 6, 
sul-rasul-Nya, dengan mengatakan: "Kami beriman kepada yang sebaha- 
gian dan kami kafir terhadap sebahagian (yang lain)", serta bermaksud 
y} (dengan perkataan itu) mengambil jalan (tengah) di antara yang demiki- X 
an (iman atau kafir). Merekalah orang-orang yang kafir sebenar-benarn- 
ya. Kami telah menyediakan untuk orang-orang yang kafir itu siksaan 
yang menghinakan”. 


Surah an-Nisa’ (150-151) 


SYAMĀIL AR-RASUL 


Baginda Sallallahu “alaihi wasallam sendiri yang memberi makan 
untanya, menyapu rumah, menjahit sandalnya, dan menampal 
bajunya yang koyak. 


(HR. Ahmad; 6:241 dan Ibn Hibban ;5676)] 


INTISARI KEIMANAN KEPADA NABI & 


Mentaati baginda dalam semua suruhan dan tegahan adalah 
ketaatan kepada Allah. 


“Barangsiapa yang mentaati Rasul itu, sesungguhnya ia telah mentaati Al- 
lah. Dan barangsiapa yang berpaling (dari ketaatan itu), maka Kami tidak 
mengutusmu untuk menjadi pemelihara bagi mereka”. 

Surah an-Nisa' (80) 


Orang yang mentaati Allah dan Rasulullah Sallallahu “Alaihi 
Wasallam akan sentiasa dirahmati. 


Doi aa 


“Dan taatilah Allah dan Rasul, supaya kamu diberi rahmat”. 


Surah Ali- “Imran (132) 


FADHAIL AR-RASUL 


TRR alge Eaa egak éa DAR 
“Aku adalah ah aa seorang Nabi yang ummi, tidak ada Nabi 
sesudahku, dan aku diberikan Jawami' al-Kalim (ungkapan yang 
ringkas namun padat pengertiannya)” 


[HR. Ahmad; 2:172] 


INTISARI KEIMANAN KEPADA NABI #3 


15 : Wajib Mencintai Rasulullah Sallallahu “Alaihi Wasallam 


Kecintaan kepada baginda adalah tuntutan kesempurnaan iman. 
Bahkan Allah telah menjadikan tuntutan kecintaan kepada-Nya dan 
kepada baginda disebut beriringan di dalam al-Quran. 


> 


a eb mb ire Of Oo 
ics 6358 Bas G F 
are 155 ail 33 ya 


Ga sa 


“Katakanlah: Jika bapa-bapa, anak-anak, saudara-saudara, isteri-isteri, 
kaum keluargamu, harta kekayaan yang kamu usahakan, perniagaan yang 
kamu khuatiri kerugiannya, dan tempat tinggal yang kamu sukai, adalah 
lebih kamu cintai daripada Allah dan Rasul-Nya dan daripada berjihad di 
jalan-Nya, maka tunggulah sampai Allah mendatangkan keputusan-Nya, 
dan Allah tidak memberi petunjuk kepada orang yang fasik”. 


Surah At-Taubah (24) 


INTISARI KEIMANAN KEPADA NABI 2 
Maksudnya, apabila semua perkara dan urusan itu lebih kamu 
cintai daripada Allah dan Rasul-Nya serta berjihad di jalan Allah 
maka tunggulah datangnya bencana dan azab daripada Allah yang 
akan menimpa kamu 


SEE lly onlay oulls Gye acl) ol 551 Be Fel see Y 


“Tidak sempurna iman seseorang dari kamu sehingga dia lebih mencintai 
aku daripada kedua orang tuanya, anaknya, dan manusia seluruhnya” 


(HR. al-Bukhari: 15] 


SIRAH AR-RASUL 


Ketika umur Baginda Sallallahu “Alaihi Wasallam 12 tahun, Nabi 
Sallallahu “Alaihi Wasallam bermusafir ke Syam bersama bapa 
saudaranya Abu Thalib dengan membawa barang dagangan. 


Di usia mudanya Baginda mengambil upah mengembala 
kambing untuk membantu keluarga Abu Thalib. 


Ketika berumur 25 tahun Baginda Sallallahu “Alaihi Wasallam 
sekali lagi bermusafir ke Syam mengetuai kafilah dagang Siti 
Khadijah. 


INTISARI KEIMANAN KEPADA NABI #3 


Jalan untuk mencintai Allah Subhanahuwata'ala ialah 
16 : mengikuti Rasulullah Sallallahu “Alaihi Wasallam dengan 
: penuh rela dan patuh seikhlas hati. 


Kecintaan kepada Rasulullah Sallallahu 'Alaihi Wasallam mestilah 
diterjemahkan dalam setiap gerak geri dan tingkah laku yang 
mengikuti apa yang disukai Rasulullah Sallallahu 'Alaihi Wasallam 
dan menjauhi apa yang tidak disukainya. 

“Katakanlah: "Jika kamu (benar-benar) mencintai Allah, ikutilah 
aku, niscaya Allah mengasihi dan mengampuni dosa-dosamu". 
Allah Maha Pengampun lagi Maha Penyayang”. 


Surah Ali Imran (31) 


SYAMAIL AR-RASUL 


Terhadap manusia (orang lain) Baginda meninggalkan tiga perkara: 
Tidak mencela seseorang pun, tidak mengaibkannya dan tidak 
mencari-cari keburukan atau kesalahan orang lain. Baginda tidak 
berbicara kecuali mengharap ada pahalanya” 


(HR. at-Tirmidzi di dalam as-Syamail, dan ath-Thabrani di dalam al- 
Kabir :22:100 dan al-Baihaqi di dalam asy-Syu’b; 2:154] 


INTISARI KEIMANAN KEPADA NABI £ 
Kemanisan iman dicapai dengan mencintai Allah dan Rasulullah 
Sallallahu “Alaihi Wasallam. 


GYI D. LA 

“Tiga perkara, sesiapa yang ada padanya, nescaya dia akan 
mendapat kemanisan iman. (Pertama) Allah dan Rasul-Nya 
lebih dicintainya daripada sesuatu selain keduanya, dan (Kedua) 
dia mengasihi seseorang, tidak dikasihinya orang itu melainkan 
kerana Allah, dan (Ketiga) dia tidak suka kembali kepada 
kekufuran sepertimana dia tidak suka (dirinya) dicampakkan ke 

dalam api” 


(HR. al-Bukhari: 16) 


INTISARI KEIMANAN KEPADA NABI #3 


: Baginda diutuskan untuk membersihkan amalan-amalan 
: syirik dan maksiat.. 


Baginda telah menyampaikan ajaran Islam dan mengajar kandungan 
kitab suci al-Quran dan ilmu-ilmu yang belum diketahui sebelumnya 
sehingga ajaran itu menjadi penawar buat ummah. 

“Sebagaimana (Kami telah menyempurnakan nikmat Kami 

kepadamu) Kami telah mengutus kepadamu Rasul (Muhammad) 

di antara kamu yang membacakan ayat-ayat Kami kepada kamu 


dan mensucikan kamu dan mengajarkan kepadamu Al Kitab dan 
Al-Hikmah, serta mengajarkan kepada kamu apa yang belum 


IN kamu ketahui”. 4 


4 Surah al-Baqarah (151) | 


FADHAIL AR-RASUL 


FA Yg ats sls) Prk 


“Aku adalah penghulu anak Adam pada hari kiamat kelak, tanpa 
ada rasa bangga. Di tangankulah panji kepujian tanpa ada juga 
kebanggaan (menyebutnya bukan untuk bermegah)” 


[HR. at-Tirmidzi; 3148, 3615 dan beliau berkata: Hadis hasan 
shahih] 


INTISARI KEIMANAN KEPADA NABI & 


: al-Quran merupakan mukjizat Rasulullah Sallallahu “Alaihi 
18 : 
: Wasallam yang berkekalan. 

“Katakanlah: Sesungguhnya jika manusia dan jin berkumpul untuk 
membuat yang serupa Al Quran ini, niscaya mereka tidak akan dapat 
membuat yang serupa dengan dia, sekalipun sebagian mereka menjadi 
pembantu bagi sebagian yang lain”. 


Surah al-Israk (88) 


SYAMAIL AR-RASUL 


Abu Hurairah Radhiyallahu ‘anhu, menyatakan: 


“Tidak pernah aku melihat seseorang yang tampan, setampan 
Rasulullah Sallallahu “alaihi wasallam, seumpama matahari 
beredar diwajahnya (berseri-seri), dan tidak pernah aku melihat 
seseorang yang lebih cepat jalannya daripada Rasulullah 
Sallallahu “alaihi wasallam, seumpama bumi dilipatkan untuknya, 
kami sudah berusaha mempercepatkan langkah (untuk berjalan 
secepat itu) sedangkan baginda bersahaja (tidak kepenatan). 


[HR at-Tirmidzi; 3647 dan Ahmad; 2 :350] 


INTISARI KEIMANAN KEPADA NABI #3 


19 | Rasulullah Sallallahu “Alaihi Wasallam Menerima Al-Quran 
: Dengan Rahmat dan kasih Allah. 


Ag teu 

“Dan kamu (Muhammad) tidak pernah kaan agar Al Au- 
ran diturunkan kepadamu, tetapi Al Quran diturunkan kerana 
suatu rahmat yang besar dari Rabbmu, sebab itu janganlah 
sekali-kali kamu menjadi penolong bagi orang-orang kafir”. 
Surah al-Oasas (86) 


SIRAH AR-RASUL 


KEHIDUPAN BAGINDA SEBELUM WAHYU 


Nabi Sallallahu “Alaihi Wasallam sangat dikenali oleh kaumnya 
dengan sifat-sifat terpuji seperti: benar, jujur, amanah, sabar, 
malu, rendah hati, sehingga mereka menggelar Baginda Sallal- 
lahu 'Alaihi Wasallam dengan gelaran Al-Amin atau orang yang 
sangat dipercayai. 


Kaum dan keluarga Nabi Sallallahu “Alaihi Wasallam sangat 
mencintai dan menghormati Baginda Sallallahu “Alaihi Wasal- 
lam. 


Allah telah memelihara Nabi Sallallahu “Alaihi Wasallam dari 
perbuatan jahiliyah semenjak di usia kecilnya sehingga Baginda 
tidak pernah meminum arak dan tidak sekali pun sujud untuk 
menyembah berhala. 


INTISARI KEIMANAN KEPADA NABI & 


| Ajaran Rasulullah Sallallahu “Alaihi Wasallam adalah Rahmat 
20 : : 
: dan kasih Allah. 

Al-Quran dan seluruh isi kandungannya yang diturunkan kepada 
Nabi Muhammad Sallallahu ‘Alaihi Wasallam adalah rahmat. la 
adalah peringatan dan pengajaran lansung dari Allah buat umat 
manusia agar selamat di dunia dan akhirat. 


- - 
Ed S wg S 


Den & cash ade Sei 
Sok ai US TEA 


“Dan apakah tidak cukup bagi mereka bahwasanya Kami telah 
menurunkan kepadamu Al Kitab (Al Quran) sedang dia dibacakan kepada 
mereka? Sesungguhnya dalam (Al Quran) itu terdapat rahmat yang besar 
dan pelajaran bagi orang-orang yang beriman”. 


Surah al-'Ankabut (51) 4 


SYAMAIL AR-RASUL 


“Sesungguhnya Allah subhanahu wa ta’ala telah mewajibkan 
untuk berbuat baik atas segala sesuatu. Jika kalian membunuh, 
maka bunuhlah dengan cara yang baik. Jika kalian menyembelih, 
maka sembelihlah dengan cara yang baik. Dan hendaklah salah 
seorang dari kalian menajamkan pisaunya (ketika hendak 
menyembelih), dan menyenangkan sembelihannya.” 


[HR. Muslim: 1955] 


INTISARI KEIMANAN KEPADA NABI #2 


: Rasulullah Sallallahu “Alaihi Wasallam terpelihara dari tipu 
: muslihat orang-orang munafik. 


Baginda dipelihara dari tipu muslihat orang-orang munafik yang 
merancang agar baginda tersalah dalam menghakimi. Allah juga 
menganugerahkan baginda kurniaan yang besar dengan al-kitab, 
al-hikmah dan ilmu pengetahuan. 

AF Bur. 
“Sekiranya bukan kerana kurniaan Allah dan rahmat-Nya kepadamu, 
tentulah segolongan dari mereka berkeinginan keras untuk 
IN menyesatkanmu. Tetapi mereka tidak menyesatkan melainkan 4 
P dirinya sendiri, dan mereka tidak dapat membahayakanmu ry 
y} sedikitpun. Dan (juga kerana) Allah telah menurunkan Kitab dan X 


hikmah kepadamu, dan telah mengajarkan kepadamu apa yang 
belum kamu ketahui. Dan adalah karunia Allah sangat besar atasmu”. 


Surah an-Nisa’ (113) 


FADHAIL AR-RASUL 


D Tua 2 KI Fon Eta oe “tak IA 
“Akulah orang pertama dibangkitkan dari kubur tanpa ada 
rasa bangga (menyebutnya bukan untuk bermegah)” 


(HR. at-Tirmidzi; 3148, 3615 dan beliau berkata: Hadis hasan 


shahih) 


INTISARI KEIMANAN KEPADA NABI & 


| Rasulullah Sallallahu “Alaihi Wasallam sentiasa dipimpin 
: dangan wahyu, taufig dan hidayah Allah. 


ea AN asap 

“Dan apabila kamu tidak membawa suatu ayat Al-Qur' an Badan; 
mereka, mereka berkata, “Mengapa tidak kamu buat sendiri ayat 
itu?” Katakanlah, “Sesungguhnya aku hanya mengikut apa yang 
diwahyukan dari Tuhanku kepadaku. Al-Qur'an ini adalah bukti- 
bukti yang nyata dari Tuhan kalian, petunjuk dan rahmat bagi orang- 
orang yang beriman.” 


Surah al-A'raf (203) 


IN Firman Allah: 4 

“dan tiadalah yang diucapkannya itu (Al- Quran) menurut 


kemauan hawa nafsunya. Ucapannya itu tiada lain hanyalah 
wahyu yang diwahyukan (kepadanya)”. 


Surah an-Najm (3-4) 


SIRAH AR-RASUL 


Pada tahun ke 11 kenabian, Allah memuliakan Baginda 
Sallallahu “Alaihi Wasallam dengan Isra’ dan Mi'raj. Baginda 
telah menerima syariat Solat lima waktu. Di waktu pagi 
sekembalinya dari Isra' itu, Jibril telah mengajar Nabi Sallallahu 


“Alaihi Wasallam tatacara solat dan waktu-waktu solat. 


INTISARI KEIMANAN KEPADA NABI #2 


: Rasulullah Sallallahu “Alaihi Wasallam adalah nur (petunjuk) 
23 : kebenaran yang membawa al-Ouran sehingga dengannya 
: Allah mengeluarkan umat manusia dari kesesatan. 

“ Hai Ahli Kitab, sesungguhnya telah datang kepadamu Rasul 
Kami, menjelaskan kepadamu banyak dari isi Al Kitab yang 
kamu sembunyi kan, dan banyak (pula yang) dibiarkannya. 
Sesungguhnya telah datang kepadamu cahaya dari Allah, dan 
Kitab yang menerangkan. Dengan kitab itulah Allah menunjuki 
orang-orang yang mengikuti keridhaan-Nya ke jalan keselamatan, 
dan (dengan kitab itu pula) Allah mengeluarkan orang-orang itu 
dari gelap gulita kepada cahaya yang terang benderang dengan 
seizin-Nya, dan menunjuki mereka ke jalan yang lurus”. 


Surah al-Maidah: (15-16) 


SYAMAIL AR-RASUL 


Anas Radhiyallahu “anhu, berkata: 


“Aku tidak pernah menyentuh kain baldu, mahupun sutera yang 
lebih lembut daripada telapak tangan Rasulullah Sallallahu “alaihi 
wasallam, dan aku tidak pernah mencium wangi-wangian yang 
lebih harum daripada harum wanginya Rasulullah Sallallahu 


‘alaihi wasallam. 


[ HR. Ahmad; 3:228) dan al-Bukhari; 3368] 


INTISARI KEIMANAN KEPADA NABI & 


#Rasulullah Sallallahu “Alaihi Wasallam tidak berkuasa 
: mendatangkan manfaat dan menolak mudharat, kecuali 
: dengan kehendak Allah. Baginda juga tidak mengetahui 
: perkara-perkara yang ghaib melainkan apa yang telah 
: diwahyukan Allah kepadanya. 


AA Nah Tn 

Oya Ha Hg RS 
“Katakanlah (Wahai Muhammad): "Aku tidak berkuasa menarik 
kemanfaatan bagi diriku dan tidak (pula) menolak kemudharatan 
kecuali yang dikehendaki Allah. Dan sekiranya aku mengetahui 
yang ghaib, tentulah aku membuat kebajikan sebanyak- 
banyaknya dan aku tidak akan ditimpa kemudharatan. Aku 


tidak lain hanyalah pemberi peringatan, dan pembawa berita 
gembira bagi orang-orang yang beriman”. 


Surah an-Nahl (64) 


FADHAIL AR-RASUL 


Pernah Sayyidina Ali r.a. mengalami sakit mata (ketika 

persiapan peperangan Khaibar), maka Nabi Sallallahu 

“alaihi Wasallam telah berdoa kepada Allah dan meludah ke 

dalam kedua mata Sayyidina Ali r.a., tiba-tiba matanya yang 
sakit itu terus sembuh. 


[ Dari kitab Syyidina Muhammad Rasulullah Sallallahu 
'alaihi Wasallam; Syiekh Abdullah Sirajuddin, Darul Falah 


Halab Syria.] 


INTISARI KEIMANAN KEPADA NABI #3 


| Rasulullah Sallallahu “Alaihi Wasallam mendapat teguran 


23 : dan didikan langsung dari Allah. 


Allah telah memberikan pendidikan terbaik kepada Baginda 
Sallallahu “alaihi wasallam sepertimana yang dinyatakan di dalam 
al-Quran. 


2 240 = 2 >f, ‘2 ri > A PEE 

““Terimalah apa yang mudah engkau lakukan, dan suruhlah dengan 


perkara yang baik, serta berpalinglah (jangan dihiraukan) orang-orang 
yang jahil (yang degil dengan kejahilannya)”. 


Surah al-A’raf (199) 


y) Rasulullah Sallallahu “alaihi wasallam bersabda: X 


gst as 5 gh 
“Allah Ta'ala telah mendidikku dengan sebaik-baik 
didikan” 


(Imam Zarkasyi berkata: Makna hadis ini shahih, tetapi tidak 
ada sanad yang shahih. Imam Ibnul Jauzi telah menyebutkan 
hadis ini di dalam kitab al-Waahiyaat dan mendhaifkannya, dan 
telah berkata as-Sakhawi: Hadis ini dhaif. Lihat Faidh al-Qadir 
(1:255). Menurut Imam as-Sayuthi di dalam kitab al-Jami' 


ash-Shaghir, beliau menyebut: Hadis ini riwayat Ibn Sam'ani di 
dalam Adab al-Imla' daripada Ibn Mas'ud Radhiyallahu “anhu 
dan hadis ini shahih.) 


INTISARI KEIMANAN KEPADA NABI & 


: Allah beselawat ke atas Rasulullah Sallallahu “Alaihi Wasallam 
: dan memerintahkan kita berselawat kepada baginda. 


26 


2 ee eee A eee ee e a a 
ko NA SAW GIG cell de GLa) KU, AN GI 


\2 JASA BN ee | 


- Paya 


“Sesungguhnya Allah dan malaikatNya berselawat (memberi segala 
penghormatan dan kebaikan) kepada Nabi (Muhammad SAW); wahai 
orang-orang yang beriman berselawatlah kamu kepadanya serta 
ucapkanlah salam sejahtera dengan penghormatan yang sepenuhnya.”. 


Surah al-Ahzab (56) 


Rasulullah Sallallahu “Alaihi Wasallam bersabda: 


“Perbanyakkanlah berselawat ke atasku pada setiap hari 
Jumaat. Sesungguhnya selawat yang dibaca oleh umatku 
akan dibentangkan kepadaku pada setiap hari Jumaat. 
Barangsiapa yang paling banyak berselawat ke atasku, maka 
dia akan berada paling hampir denganku (di dalam Syurga).” 


(Riwayat al-Baihaqi (5995)] 


SYAMAIL AR-RASUL 


Rasulullah pernah mencium Al-Hasan bin Ali, sementara 
Al-Aqra' bin Habis At-Tamimi sedang duduk di sisi baginda. 
Maka Al-Aqra' berkata, ‘Aku memiliki 10 orang anak, namun 
tidak ada seorang pun dari mereka yang aku cium.’ Kemudian 
Rasulullah memandangnya, lalu bersabda, “Siapa yang tidak 


menyayangi, maka dia tidak akan disayangi. 


(HR. Bukhari dan Muslim]. 


INTISARI KEIMANAN KEPADA NABI #2 


“Umat Baginda Sallallahu “alaihi Wasallam adalah sebaik- 


= | baik Umat. 

IA 
Sa SA Sua 
“Kamu adalah umat yang terbaik yang dilahirkan untuk manusia, 
menyuruh kepada yang ma'ruf, dan mencegah dari yang munkar, 
dan beriman kepada Allah. Sekiranya Ahli Kitab beriman, tentulah 
itu lebih baik bagi mereka, di antara mereka ada yang beriman, dan 
kebanyakan mereka adalah orang-orang yang fasik”. 


Surah ali-Imran (110) 


7 SIRAH AR-RASUL $ 


Rasulullah Sallallahu “Alaihi Wasallam sampai ke Quba’ pada 
hari Isnin, 8 Rabiul Awwal atau 23 September 622 Masehi. 


Baginda tinggal di Quba’ selama 4 malam bersama dengan 
para sahabat Muhajirin dan Ansar dengan aman dan 
tentram. Baginda Sallallahu “Alaihi Wasallam juga telah 
mengasaskan pembinaan Masjid Quba’ yang disifatkan 
dengan masjid yang didirikan atas dasar takwa. 


INTISARI KEIMANAN KEPADA NABI & 


: Allah Subhanahu Wata'ala telah membatalkan sekalian 
: syariat terdahulu dengan syariat yang telah dibawa oleh 
: Baginda Sallallahu “alaihi wasallam. Allah menjanjikan 
| kemenangan buat Islam. 

“Dialah yang telah mengutus Rasul-Nya (dengan membawa) 


petunjuk (Al-Quran) dan agama yang benar untuk dimenangkan- 


Nya atas segala agama, walaupun orang-orang musyrikin tidak 
menyukai”. 


Surah at-Taubah (33) 


FADHAIL AR-RASUL 


Rasulullah Sallallahu “alaihi wasallam telah bersabda: 

“Sesiapa yang berselawat kepadaku satu kali, maka Allah 


berselawat kepadanya sepuluh kali selawat, dan akan 
dihapuskan sepuluh kesalahannya”. 


[HR. an-Nasai; 1297, Ahmad; 3:102] 


INTISARI KEIMANAN KEPADA NABI #3 


: Menziarahi Rasulullah Sallallahu “alaihi wasallam adalah 
29 : sebahagian daripada ibadah untuk mendekatkan diri 
: kepada Allah. 

“Dan Kami tidak mengutus seseorang rasul melainkan untuk 
ditaati dengan seizin Allah. Sesungguhnya jikalau mereka ketika 
menganiaya dirinya datang kepadamu, lalu memohon ampun 
kepada Allah, dan Rasulpun memohonkan ampun untuk mereka, 
tentulah mereka mendapati Allah Maha Penerima Taubat lagi 
Maha Penyayang”. 


È 
= 
Ceo 


Surah an-Nisa’ (64) 


y} FADHAIL AR-RASUL X 


Rasulullah Sallallahu “alaihi wasallam telah bersabda: 


“Sesiapa yang telah mengerjakan haji, lalu menziarah kuburku 
setelah kewafatanku, maka seolah-olah dia telah menziarahiku 
semasa hayatku”. 


[ HR. ath-Thabarani di dalam al-Kabir; 12:406 dan al-Ausath; 
3:351, Darqutni; 2:278, al-Baihaqi di dalam Sunan al-Kabir; 
5:246 dan Syu’ab; 3:488] 


INTISARI KEIMANAN KEPADA NABI & 


: Kerugian yang nyata buat mereka yang memilih selain dari 
30 : agama Islam yang dibawa oleh Nabi Muhammad Sallallahu 
: Alaihi Wasallam. 


2 3 AS Go as 1 hara {> id 72% 2 Cero 
2. = 2 . ) >” P 
5 Ake JR Gls A He BES ya 
D,D 
“Dan sesiapa yang mencari agama selain agama Islam, maka 


tidak akan diterima daripadanya, dan dia pada hari akhirat kelak 
tergolong dari kalangan orang-orang yang rugi”. 


Surah Ali-Imran (85) 


SIRAH AR-RASUL 


Baginda Sallallahu “alaihi wasallam wafat di Madinah pada 
tahun kesebelas hijrah di usia lebih kurang 63 tahun dan 


dimakamkan di Madinah al-Munawwarah. 
s 40 2 

PENUTUP 


Beriman dengan Nabi Muhammad Sallallahu “Alaihi Wasallam 
termasuklah di dalamnya beriman kepada sekalian nabi dan Rasul, 
malaikat a.s., semua kitab yang diturunkan, dan hari akhirat kerana 
Nabi Sallallahu “Alaihi Wasallam datang dengan hujjah yang jelas 
kebenaran segala yang tersebut. 


Semoga Allah SWT dengan limpahan rahmat-Nya, berkenan 
menganugerahkan kita keimanan dan kecintaan yang terhadap 
Rasulullah Sallallahu “Alaihi Wasallam sebagaimana yang selayak 
dan sewajarnya. 


Sama-sama buktikan keimanan dan cinta ini dengan menghidupkan 


Sunnah Nabi Sallallahu “alaihi wasallam, moga kita semua 
dikumpulkan bersama baginda di Syurga Allah. 


Rasulullah Sallallahu “alaihi wasallam telah bersabda: 


“ai 4 - < K aa aa wget BR fy Let ee 
KANG 4 OF GEN 345 «SEI Ad Ge ISN bs 
“Sesiapa yang menghidupkan sunnahku, maka sungguh dia 


mencintaiku, dan sesiapa yang mencintaiku, maka dia akan 
bersamaku di dalam syurga”. 


[HR. at-Tirmidzi; 2678, beliau berkata: Hadis ini Hasan Gharib] 


10. 


11. 

40 Kemuliaan dan Kehebatan Rasulullah Sallallahu “Alaihi 
Wasallam. dari al-Quran dan al-Hadis, Ustaz Mohd Hazri 
bin Hashim al-Bindany, M&N Calssic Ventures Sdn. Bhd, 
Kuala Lumpur, 2013. 

Syyiduna Muhammad Rasulullah Sallallahu “alaihi 
Wasallam, Syiekh Abdullah Sirajuddin, Darul Falah Halab 

NOTA 

Beriman kepada baginda adalah suatu tuntutan syarak yang 
jelas dan merupakan salah satu dari rukun iman yang enam. 
Seringkali kita diingatkan tentang kewajipan mencintai dan 
mengenali Rasulullah Sallallahu “alaihi Wasallam serta 
hak-hak baginda yang wajib ditunaikan sebagai bukti 
keimanan kita kepadanya di majlis-majlis sambutan 
maulid. Namun keterbatasan waktu dan medan 
membuatkan para asatizah yang menyampaikan ceramah 
atau tausiyyah tidak dapat mendatangkan satu persatu 
maklumat berkenaan dengan perkara yang dituntut dalam 
beriman kepada Rasulullah Sallallahu “alaihi Wasallam. 
_ Hal itu telah menginspirasikan idea kepada saya yang 
# masih belajar untuk mengumpulkan 30 perkara mengenai 
iman kepada Rasulullah Sallallahu ‘alaihi Wasallam. 


Selain dari aspek keimanan, buku ini juga saya sertakan 

dengan maklumat-maklumat informatif berkenaan diri 

Rasulullah Sallallahu “alaihi Wasallam iaitu menyentuh 

A lima aspek penting dalam mengenali baginda Rasulullah 

Sallallahu “alaihi Wasallam iaitu Nasab, Nama, Syamail, 
Fadhail dan Sirah. 

USTAZ MOHD HAZRI BIN HASHIM AL-BINDANY 
PEMBIMBING MAJLIS TA'LIM DARUL MUHAJIRIN 


